open-index/open-wikipedia-markdown huggingface dataset:
Su-27

***Su-27*** (, rūpnīcas kods *T-10S*; pēc *[[NATO]]* kodifikācijas: ***Flanker-B***) ir Padomju Savienības Suhoja konstruktoru birojā izstrādāts ceturtās paaudzes virsskaņas smagais daudzmērķu iznīcinātājs, tā galvenie konstruktori dažādos laikos bija Naums Čerņakovs, Mihails Simonovs, Artjoms Kolčins un Aleksejs Kniševs.

*Su-27* var lidot jebkādos laikapstākļos un paredzēts gaisa pārākuma iegūšanai. Lidmašīnu izmanto arī raķešu un bumbu triecieniem pret zemes mērķiem. Tas ir taktisko kodolieroču nesējs.
 
## Vēsture
Pirmais prototipa lidojums notika 1977. gadā. 1982. gadā lidmašīna sāka ienākt aviācijas vienībās, tās ekspluatācija sākās 1985. gadā. 1990. gada 23. augustā šī lidmašīnu iekļāva PSRS bruņojumā.

2008. gadā *Su-27* bija viena no galvenajām Krievijas gaisa spēku lidmašīnām, tās modifikācijas izmantoto Ukrainā, Indijā, Ķīnā un citās valstīs. Uz *Su-27* bāzes ir izstrādāts arī liels kara lidmašīnu modifikāciju skaits.

*Su-27* prototipa *T-10* kabīne ir izstādīta apskatei Rīgas aviācijas muzejā.

Attēls:Sukhoi Su-27 3-view line drawing.svg|Su-27 projekcijas.
Attēls:Su27 kabina.jpg|Su-27S kabīne.


## Atsauces

## Ārējās saites
Pāvels Koļcovs

**Pāvels Koļcovs** (dzimis , Daugavpilī) ir bijušais Latvijas futbola aizsargs.

 Koļcovs tika pieteikts pārbaudes spēlei pret Rumāniju, bet laukumā neizgāja.

## Spēlētāja karjera

* - spēlētās spēles un vārti
Dāvids Gamezardašvili

**Dāvids Gamezardašvili** (dzimis ) ir Gruzijas futbola aizsargs, kurš no 2007. līdz 2009. gadam spēlēja Skonto FC. 2009. gada sezonā viņš bija Skonto kapteinis. Šobrīd spēlē Gruzijas klubā FC Zestafoni.

Spēles (vārti) Latvijas futbola Virslīgā: 2005 - 1(0), 2007 - 25(1), 2008 - 23(4), 2009 - 28(3)

## Ārējās saites
Činua Ačebe

**Činua Ačebe** (*Chinua Achebe*; dzimis , miris ) bija Nigērijā dzimis romānu rakstnieks, dzejnieks un kritiķis. Viņš kļuva plaši pazīstams pēc sava pirmā romāna *[[Things Fall Apart]]* izdošanas 1959. gadā, kas skaitās visvairāk lasītā grāmata no āfrikāņu literatūras.

## Atsauces
Lamborghini

***Lamborghini*** () ir Itālijas sporta automašīnu ražošanas firma. To 1963. gadā nodibināja uzņēmējs Feručio Lamborgīni. Sākotnēji firma ražoja traktorus, tomēr, uzzinot, ka *[[Ferrari]]* saviem sporta auto izmanto tādus pašus sajūgus, *Lamborghini* pārkvalificējās par sporta automašīnu firmu. Pašlaik *Lamborghini* ir daļa ''Volkswagen'' grupas, un ir *[[Audi (auto)|Audi]]* meitasuzņēmums.

## Ārējās saites

*
Karloss Sainss

**Karloss Sainss** (; dzimis , Madridē, Spānija) ir bijušais spāņu rallija pilots. Viņš ir divkārtējs pasaules čempions rallijā un abus titulus izcīnījis Toyota komandas sastāvā. Viņam ir bijuši vairāki stūrmaņi, tostarp, Antonio Boto, Luiss Moija un Marks Marti. Pateicoties viņam Subaru, Toyota un Citroën ir ieguvuši konstruktoru kausus.

Pārstāvot Volkswagen rūpnīcas komandu, Sainss ir piedalījies vairākos Dakaras rallijos, 2010. gadā izcīnot uzvaru. Viņš ir arī divkārtējs Spānijas čempions rallijā un 1997. gada Čempionu čempions.

## Ārējās saites

* Oficiālā mājaslapa
Atompulkstenis

**Atompulkstenis** ir iekārta laika mērīšanai, kurā kā periodiska signāla avots tiek izmantotas atomu vai molekulu svārstības, kas ar elektronisku shēmu palīdzību tiek salīdzinātas ar izmērāmo laika periodu. Atompulksteņi tiek uzskatīti par visprecīzākajiem no visiem pulksteņiem (miljona gadu laikā tie atpaliek ne vairāk par 1 sekundi).
thumb|300px|Rubīdija frekvences standarts СЧВ56

## Vēsture
Pirmais atompulkstenis tika uzbūvēts 1949. gadā ASV Nacionālajā Standartu birojā, bet pirmo augstas precizitātes cēzija pulksteni uzbūvēja Luiss Essens (*Louis Essen*) 1955. gadā Lielbritānijas Nacionālajā Fizikas laboratorijā.

2004. gadā NIST (ASV Nacionālā standartu un tehnoloģiju institūta) zinātnieki demonstrēja pirmo mikroshēmas lieluma atompulksteni.

## Darbības princips
Saskaņā ar SI, sekunde tiek definēta kā ierosināta cēzija atoma (izotops Cs-133) 9 192 631 770 elektromagnētiskā starojuma periodu. Praksē izmanto ne tikai cēzija pulksteņus, bet arī rubīdija, ūdeņraža un citu atomu vai molekulu precīzas frekvences avotus.

Atompulksteņiem nav nekāda sakara ar radioaktivitāti, kā dažkārt maldīgi tiek uzskatīts — atompulksteņu darbības pamatā ir precīzas frekvences mikroviļņi.

## Izmantošana
Atompulksteņus lieto kā frekvences un laika standartus zinātnes un tehnikas sfērās, kur nepieciešama sevišķi augsta precizitāte, piemēram, precīzai laika (tā dēvētā atomlaika) skaitīšanai, jo parastā laika skaitīšana, kas pamatojas uz Zemes griešanos ap savu asi, nav precīza (Zemes griešanās pamazām palēninās). Atompulksteņi ir visu globālās satelītnavigācijas sistēmu (GPS, GALILEO) neatņemama sastāvdaļa.

Latvijā precīzs atompulkstenis atrodas Rīgā, Botāniskā dārza teritorijā, Zemes mākslīgo pavadoņu novērošanas stacijā.

## Skatīt arī
* Sekunde
* Laiks

## Atsauces

## Ārējās saites
Robijs Faulers

**Roberts Bernards 'Robijs' Faulers** (*Robert Bernard 'Robbie' Fowler*, dzimis , Liverpūlē, Anglijā) ir bijušais angļu futbolists.

## Sasniegumi

### Klubu karjera
**Liverpool**

* FA kauss: 2000–01
* Anglijas Līgas kauss: 1994–95, 2000–01
* UEFA kauss: 2000–01
* UEFA Superkauss: 2001

## Ārējās saites
Helmūts Kols

**Helmūts Jozefs Mihaels Kols** (, dzimis , miris ) bija Vācijas politiķis, bijušais Kristīgo demokrātu apvienības (KDS, ) vadītājs, Vācijas kanclers 16 gadus (1982—1998). Vācijas vadītājs atkalapvienošanās procesa laikā pēc Berlīnes mūra krišanas 1989. gadā. Māstrihtas līguma iniciators, veidojot ciešu sadarbību ar Francijas prezidentu Fransuā Miterānu 1991. gadā.

## Biogrāfija
Dzimis  Ludvigshāfenē, Hansa un Cecīlijas Kolu ģimenē. 1950. gadā sācis studēt jurisprudenci Frankfurtes Universitātē, bet pēc gada mainīja augstskolu, uzsākdams sociālo zinātņu studijas Heidelbergas Universitātē. 1958. gadā ieguva maģistra grādu un sāka strādāt par Ludvigshāfenes tēraudliešanas rūpnīcas direktora asistentu. No 1959. gada referents "Ķīmijas rūpniecības savienībā". 1960. gadā apprecējās ar tulku Hannelori Renneri. Ģimenē divi dēli. 2001. gada jūlijā viņa sieva Hannelore izdarīja pašnāvību, nespējot cīnīties ar neārstējamu ādas slimību — penicilīna izraisītu alerģiju pret saules gaismu. 2008. gada 8. maijā Heidelbergā Helmūts apprecējās otrreiz, ar 43 gadus veco Maiki Rihteri.

## Politiskā karjera
1946. gadā iestājies Kristīgo demokrātu apvienībā. Politisko karjeru viņš uzsāka reģionālā līmenī, 1954. gadā kļūdams par Reinlandes-Pfalcas federālās zemes KDS jaunatnes organizācijas priekšsēdētāja vietnieku. 1969. gadā kļuva par KDS priekšsēdētāja vietnieku un Reinlandes-Pfalcas federālās zemes premjerministru (1969—1976). Kopš 1973. gada bija KDS priekšsēdētājs. 1982. gadā tika ievēlēts par Rietumvācijas kancleru. 1990. gadā kļuva par pirmo pēckara apvienotās Vācijas kancleru. 1998. gadā Kols vēlēšanās zaudēja sociāldemokrātam Gerhardam Šrēderam. Kopš tā laika viņu un Kristīgo Demokrātu apvienību sāka vainot skandālos, kas saistīti ar nelikumīgu naudas pieņemšanu vēlēšanu fonda vajadzībām. Kols ziedojumu pieņemšanu partijai atzina par kļūdu, tomēr atteicās izpaust ziedotāju vārdus. Tika noskaidrots, ka Kols nebija guvis personīgu labumu.

2002. gadā Kols pameta Bundestāgu un aizgāja no aktīvas darbības politikā. Vēlāk tomēr viņa partija Kolu daļēji reabilitēja attiecībā uz skandālu par agrākajiem neskaidrajiem finansējuma darījumiem. Kols sarakstīja memuārus par savu darbību politikā — 2004. gadā publicēja pirmo daļu par laika posmu 1930–1982, bet 2005. gadā – par periodu 1982–1990. Kols bija Madrides kluba biedrs.

## Nāve
2008. gada februārī Kolam bija insults, viņš nokrita un guva smagu galvas traumu. Rezultātā Kols palika daļēji paralizēts, ar ierobežotām runas spējām un piesaistīts ratiņkrēslam. Vēl būdams slimnīcā, 2008. gada maijā Kols apprecējās ar savu 43 gadus veco partneri Maiki Rihteri. Vēlāk 2010. un 2012. gadā Kolam veica operācijas. Tomēr 2015. gadā tika ziņots par Kola kritisko veselības stāvokli.

Kols nomira 2017. gada 16. jūnijā, 87 gadu vecumā, savās mājās Ludvigshāfenē. Daudzi pasaules valstu līderi, pieminot Kolu, atzīmēja viņa nopelnus Vācijas apvienošanā un Eiropas vienotības stiprināšanā.

## Atsauces

## Ārējās saites

* Die Ära Helmut Kohl 1982-1998
* Kols Helmūts — vēstures terminu skaidrojošā vārdnīca
Flāmu valoda

**Flāmu valoda** (*Vlaams*) ir vispārpieņemts nosaukums nīderlandiešu valodas dialektiem, kas izplatīti Beļģijas ziemeļu reģionā Flandrijā. Beļģijas teritorijā ir izplatīti šādi četri nozīmīgākie nīderlandiešu valodas dialekti: rietumflāmu, austrumflāmu, Brabantes un limburgiešu dialekts. Šaurākā nozīmē par flāmu valodas dialektiem uzskata tikai rietumflāmu un austrumflāmu dialektu. Rietumflāmu dialekta ISO 639-3 kodu (vls) attiecina arī uz flāmu valodu.

## Atsauces
Romāns Grigorčuks

**Romāns Grigorčuks** (; dzimis  Kolomijā) ir bijušais Ukrainas futbolists, ilggadējs galvenais treneris Dinaburg FC un FK Ventspils klubos.

2009. gada oktobrī pievienojās Ukrainas klubam Zaporožjes "Metallurg", bet pēc mēneša to pameta pēc nesaskaņām ar kluba vadību. Vēl pēc mēneša Grigorčuks atgriezās klubā, tomēr amatā palika tikai līdz sezonas beigām. 2010. gada decembrī viņš pievienojās 2. līgas klubam Odesas "Čornomorec".

## Sasniegumi trenera karjerā
* Latvijas kauss - 2005., 2007.
* Virslīgas čempions - 2006., 2007., 2008.

## Atsauces

## Ārējās saites

* Intervija pēc 3. čempiontitula ar FK Ventspils
Natans Žuniors

**Natans Žuniors Suarešs de Karvalju** (, dzimis ) ir Brazīlijas futbolists, kurš pārstāv Saūda Arābijas klubu Al-Fateh. No 2008. līdz 2011. gadam spēlēja Skonto FC. 2008. gada sezonas pirmajā pusē viņš bija izīrēts JFK Olimps/ASK.

16 gadu vecumā mēģinājis iekļūt Riodežaneiro "Flamengo" kluba sistēmā, bet pēc tam devies uz Kipras klubu Famagustas "Anorthosis", no kura nonācis "Skonto".

Pie Pola Ešvorta sākumā Žuniors spēlēja labā malējā aizsarga pozīcijā, taču 2009. gada sezonā, kad klubu pameta tā divi rezultatīvākie uzbrucēji Ivans Lukjanovs un Vladimers Dvališvili, viņš tika izmēģināts uzbrucēja pozīcijā. Savā debijas spēlē jaunajā pozīcijā pret Jūrmala-VV viņš guva 2 vārtus. Pēc šīs spēles viņš galvenokārt spēlēja uzbrucēja pozīcijā. 2010. gada sezonai viņš nomināli tika pieteikts kā uzbrucējs.

2012. gada sākumā pievienojās Austrijas klubam Kapfenberger SV.

## Sasniegumi
* Latvijas čempions - 1 (2010.)

## Atsauces

## Ārējās saites
Laizāns

**Laizāns** (sieviešu dzimtē Laizāne) ir izplatīts latviešu cilmes uzvārds, viens no populārākajiem Latgales iedzīvotāju uzvārdiem, kas radies no vietvārda Laizāni.  

## Cilvēki ar šādu uzvārdu

* Antons Laizāns (1884—1954), jurists un politiķis;
* Jevgēņijs Laizāns (1983), futbolists (vārtsargs);
* Juris Laizāns (1979), futbolists (pussargs);
* Laimonis Laizāns (1945—2020), futbolists (vārtsargs);
* Normunds Laizāns (1962), aktieris;
* Oļegs Laizāns (1987), futbolists (pussargs);
* Pāvils Laizāns (1888—1933) — žurnālists un politiķis;
* Raimonds Laizāns (1964), futbolists (vārtsargs).

## Atsauces
Vitālijs Smirnovs

**Vitālijs Smirnovs** (dzimis   Rīgā) ir bijušais Latvijas futbolists, spēlē aizsarga pozīcijā. Smirnovs ir Iepriekš spēlēja Skonto FC, kur bijis arī komandas kapteinis, kā arī FK Ventspils, FK Spartaks Jūrmala un FK Jelgava komandās. 

2010. gada 17. novembrī viņš debitēja Latvijas izlasē spēlē pret Ķīnas izlasi, sākot spēli sākumsastāvā. 

## Sasniegumi
* Latvijas čempions - 2 (2010, 2013)
* Latvijas kausa ieguvējs - 1 (2016,)

## Atsauces

## Ārējās saites
Andre Todeskato

**Andre Todeskato** (, dzimis ) ir bijšais brazīļu izcelsmes Itālijas futbola aizsargs, kurš 2008. gada sezonā spēlēja Skonto FC. Šobrīd viņš spēlē Rumānijas klubā FC Politehnica Iaşi.

## Ārējās saites
* Todeskato: "Vēlos palīdzēt "Skonto" uzvarēt čempionātā!" - intervija eSports.lv
Zurabs Mentešašvili

**Zurabs Mentešašvili** (dzimis ) ir bijušais Gruzijas futbola pussargs. Spēlē arī Gruzijas izlasē.

Viņš vairākas sezonas aizvadīja Skonto FC un FK Ventspils, kļūdams par astoņkārtēju Latvijas čempionu.

## Spēlētāja karjera

* — spēlētās spēles un vārti

## Sasniegumi
* Latvijas čempions (8) — 1999., 2000., 2001., 2002., 2003., 2004., 2007., 2008.

## Ārējās saites
Vladimers Dvališvili

**Vladimers Dvališvili** (; dzimis ) ir Gruzijas futbola uzbrucējs. 2009. gada jūnijā viņš pirmoreiz tika izsaukts uz Gruzijas izlasi un debitēja, nākot uz maiņu.

Savu karjeru viņš sāka Tbilisi "Dinamo" komandā, kuras rindās kļuva par Gruzijas čempionu. No 2008. līdz 2009. gada vidum viņš spēlēja Skonto FC sastāvā, kur 42 spēlēs guva 22 vārtus. 2009. gada jūlijā viņš pārgāja uz tābrīža Izraēlas futbola čempionvienību Haifas "Maccabi".

2012. gada februārī pievienojās Polijas klubam Varšavas "Polonia".

## Sasniegumi
**Dinamo Tbilisi**

* Gruzijas Erovnuli līga: 2004–05

**Olimpi Rustavi**

* Gruzijas Erovnuli līga: 2006–07

**Maccabi Haifa**

* Izraēlas Premjerlīga: 2010–11

**Legia Warsaw**

* Polijas Ekstraklasa: 2012–13, 2013–14
* Polijas kauss: 2012–13

## Atsauces

## Ārējās saites
Sergejs Golubevs

**Sergejs Golubevs** (dzimis ) ir bijušais Latvijas futbola aizsargs.

## Spēlētāja karjera

* - spēlētās spēles un vārti

## Atsauces
Igors Kozlovs

**Igors Kozlovs** (dzimis  Rīgā) ir Latvijas bijušais futbolists, spēlēja pussarga pozīcijā.

Futbolu sācis spēlēt septiņu gadu vecumā JFC Skonto. 16 gadu vecuma sācis spēlēt Skonto dublieru komandā. 2007. gada sezonu aizvadīja JFK Olimps sastāvā, bet pēc tam jau arī Skonto pirmajā komandā. Tāpat spēlējis Latvijas U-17, U-19, U-21 izlasēs.

## Atsauces

## Ārējās saites
Himalaju lācis

**Himalaju lācis** var būt:
* Himalaju melnais lācis (*Ursus thibetanus laniger*) — Āzijas melnā lāča (*Ursus thibetanus*) pasuga
* Himalaju brūnais lācis (*Ursus arctos isabellinus*) — brūnā lāča (*Ursus arctos*) pasuga
Smirnovs

**Smirnovs** (, no *смирной* — 'mierīgais, rāmais'; sieviešu dzimtē Smirnova *(Смирно́ва)*) ir ļoti izplatīts krievu cilmes uzvārds, izplatītākais uzvārds Krievijā. Cilvēki ar šo uzvārdu:

* Artjoms Kameņistijs (īstajā vārdā **Artūrs Smirnovs**; *Артём Каменистый*) ― krievu valodā rakstošs zinātniskās fantastikas rakstnieks;
* Andris Smirnovs (1990) — Latvijas riteņbraucējs;
* Deniss Smirnovs (1997) — Latvijas hokejists;
* Igors Smirnovs (1969) — Latvijas hokejists un treneris;
* Jakovs Smirnovs (*Yakov Smirnoff*; 1951) — ukraiņu izcelsmes ASV komiķis;
* Māris Smirnovs (1976) — Latvijas futbolists;
* Vitālijs Smirnovs (1986) — Latvijas futbolists;
* Vladimirs Smirnovs (1952) — Latvijas krievu virsnieks un sabiedriskais darbinieks.

## Skatīt arī
* Smirnova
* *[[Smirnoff]]*

## Atsauces
Golubevs

**Golubevs** (, no *голубь* — 'balodis'; sieviešu dzimtē **[[Golubeva]]** *(Го́лубева)*) ir krievu cilmes uzvārds. Cilvēki ar šo uzvārdu:
* Aleksandrs Golubevs (1981) — Latvijas futbola tiesnesis;
* Sergejs Golubevs (1985) — Latvijas futbola aizsargs.
Saharova balva

[400px|thumb|1990. gada laureāters [Auna Sana Su Či|Aunas Sana Su Či apbalvošana Eiropas Parlamenta plenārsēžu zālē Strasbūrā 2013. gadā]]
**Saharova balva par domas brīvību** (), ko parasti dēvē arī par **Saharova balvu**, godina personas un personu grupas, kas veltījušas savu dzīvi cilvēktiesību aizstāvībai un domas brīvībai. Tā tiek piešķirta par izcilu ieguldījumu cīņā par cilvēktiesību ievērošanu visā pasaulē, pievēršot uzmanību cilvēktiesību pārkāpumiem un sniedzot atbalstu balvas saņēmējiem un viņu darbībai. Balva nosaukta par godu krievu zinātniekam un disidentam Andrejam Saharovam. Pirmo reizi balva tika pasniegta 1988. gada decembrī un to pasniedz Eiropas Parlaments.

Saharova balvu un naudas prēmiju 50 000 eiro apmērā Eiropas Parlaments piešķir svinīgā sēdē Strasbūrā katra gada beigās. Kandidātus var izvirzīt katra Parlamenta politiskā grupa, kā arī atsevišķi deputāti, ja kandidātu atbalsta vismaz 40 deputāti. Ar kandidātiem iepazīstina kopīgā Ārlietu komitejas un Attīstības komitejas, kā arī Cilvēktiesību apakškomitejas sēdē, un to locekļi balso par atlases sarakstā iekļautiem trim kandidātiem. Galīgo Saharova balvas laureātu vai laureātus izvēlas Priekšsēdētāju konference, kas ir Eiropas Parlamenta struktūrvienība, kuru vada priekšsēdētājs un kurā darbojas visu Parlamentā pārstāvēto dažādo politisko grupu vadītāji.

Saharova balva līdz šim ir piešķirta disidentiem, politiskiem līderiem, žurnālistiem, juristiem, pilsoniskās sabiedrības aktīvistiem, rakstniekiem, mātēm, sievām, minoritāšu līderiem, pretterorisma grupai, miera aktīvistiem, aktīvistam, kurš iestājās pret spīdzināšanu, karikatūristam, disidentam, kurš ilgstoši ieslodzīts pārliecības dēļ, kinorežisoram, bērnam, kurš cīnās par tiesībām uz izglītību, un
ANO kā organizācijai. Šī balva jo īpaši tiek piešķirta par vārda brīvību, minoritāšu tiesību aizsardzību, starptautisko tiesību ievērošanu, demokrātijas attīstīšanu un tiesiskuma īstenošanu.

Pirmie cilvēki, kam tika pasniegta Saharova balva, bija dienvidāfrikānis Nelsons Mandela un krievs Anatolijs Marčenko. Anatolijs Marčenko ir vienīgais laureāts, kurš šo apbalvojumu ir saņēmis pēc nāves. 1990. gadā Saharova balva tika piešķirta Auna Sana Su Či, bet viņa to nevarēja saņemt līdz 2013. gadam, jo atradās politiskajā ieslodzījumā Mjanmā. Balva ir tikusi pasniegta arī organizācijām, no kurām pirmā bija no Argentīnas *[[Las madres de la Plaza de Majo]]*.

Vairāki Saharova balvu ieguvēji joprojām saskaras ar skarbu politisko apspiešanu. Represijas piedzīvo tādi laureāti kā Baltkrievijas Žurnālistu savienība (2004), Damas de Blanco un Giljermo Farinjass (Kuba, 2005. un 2010. gadā), Alaksandrs Milinkevičs (Krievija, 2006) un Hu Dzja (Ķīna, 2008). Razans Zaitunehs (2011) 2013. gadā tika nolaupīts un joprojām nav atbrīvots. Nasrins Sotudehs (2012) tika atbrīvots no cietuma 2013. gada septembrī un viņam, kā arī viņa kolēģim, 2012. gada laureātam Džafaram Panāhi joprojām ir aizliegts atstāt Irānu.

Trīs Saharova balvu ieguvēji ir saņēmuši arī Nobela miera prēmiju: Nelsons Mandela, Auna Sana Su Či, un Malāla Jūsafzaja.

## Laureātu uzskaitījums

## Ārējās saites
* Saharova balvas mājas lapa 

## Atsauces
Visentes Kalderona stadions

thumb|180px|Visentes Kalderona stadions
**Visentes Kalderona stadions** () ir futbola stadions Madridē. Tas līdz 2017. gadam bija Madrides "Atletico" kluba mājas spēļu stadions. Sākotnēji tā nosaukums ir bijis ***Estadio Manzanares***, bet vēlāk nosaukums tika mainīts uz šobrīdējo par godu slavenajam "Atletico" kluba prezidentam Visentem Kalderonam.
Centrāleiropas diabēta biedrība

**Centrāleiropas diabēta biedrība** (; ) ir starptautiska medicīniski zinātniska profesionāla biedrība. Tā tika dibināta 1969. gadā Vīnē kā "Starptautisko Donavas Simpoziju Federācija par Cukura Diabētu" (saīsināti - FID). 2006. gadā sakarā ar Baltijas valstu pievienošanos tā tika pārdēvēta, kaut arī pārejas periodā tiek lietoti abi nosaukumi. 
 
## Vēsture un pašreizējie uzdevumi
"Aukstā kara" periodā FID kongresi kalpoja "Dzelzs priekškara" pārvarēšanai starp diabēta speciālistiem padomju bloka valstīs un rietumvalstīs. Austrija tika izvēlēta kā piemērota sanāksmju vieta, jo tā bija pie blokiem nepiederoša valsts, uz kuru bija vieglāk iegūt izbraukšanas atļaujas. Tagad biedrības mērķis ir veikt teorētisko un praktisko zināšanu pārnesi un veicināt diabēta ārstēšanas standartu izlīdzināšanos šajā Eiropas daļā.

## Aktivitātes
Biedrība kopš 1969. gada organizē regulārus starptautiskus kongresus, sākotnēji katrus divus gadus, kopš 2003. gada katru gadu. Papildus tam notiek arī reģionālie simpoziji ar FID-valstu lektoru piedalīšanos. Kongresi notiek pārmaiņus jaunajās un vecajās Eiropas Savienības dalībvalstīs.

Biedrības oficiālais žurnāls ir Medline citētais 6 reizes gadā iznākošais *Diabetes, Stoffwechsel und Herz / Diabetes, Metabolism, and the Heart*, Kirchheim-Verlag Mainz, kurā tiek publicēti arī biedrības kongresu abstrakti.

## Mērķi
Pēc 1989. gada politiskajām pārmaiņām biedrības mērķis ir veicināt augstvērtīgu izglītību un izlīdzināt diabēta ārstēšanas standartus Centrāleiropas, Baltijas un Balkānu valstīs.

Tālāks mērķis ir piedāvāt jaunajiem diabetologiem iespēju uzstāties un diskutēt par saviem zinātnieskajiem pētījumiem biedrības forumos.

Lai veicinātu jauno speciālistu apmaiņu, tiek piešķirtas stipendijas biedrības kongresu apmeklēšanai un vairākus mēnešus ilgām hospitācijām diabēta klīnikās.

## Valoda
Tradicionāli biedrības darba valoda ir bijusi vācu valoda, bet šobrīd arvien lielāku lomu spēlē arī angļu valoda.

## Valde
Biedrības valdi veido deviņi diabetologi no dažādām Centrālaustrumeiropas valstīm. 2003. - 2009. gadā biedrības prezidents bija profesors Helmuts Šatcs no Bohumas Vācijā, viceprezidents profesors Valdis Pīrāgs no Rīgas. 2009. - 2013. gadā prezidents bija	prof. Mihaels Roden no Diseldorfas, kopš 2013. gada prezidents ir profesors Rožē Lēmans no Cīrihes, viceprezidente profesore Ilze Konrāde no Rīgas.   
Biedrība ir reģistrēta Vīnē, Austrijā.

## Ārējās saites
* Mājaslapa
Raimonds Ciesnieks

**Raimonds Ciesnieks** (dzimis 1966. gada 9. jūnijā Cēsīs) ir latviešu BMX treneris, kas izaudzinājis no pirmajiem soļiem visus pirmos BMX olimpiešus, arī Olimpisko čempionu Māri Štrombergu. Savu trenera karjeru sācis 1989. gada janvārī kopā ar Valmieras BMX kluba "Tālava" dzimšanu, pēdējos 2 gadus trenējos BMX kluba "Cēsis" sportistus. Bija to finālistu vidū, kas cīnījās par Pekinas olimpiādes lāpneša godu no Latvijas.
Anglosakšu hronika

thumb|175px|Pīterboro hronikas sākumlapa.

**Anglosakšu hronika** ir annāļu kopums senangļu valodā, kurā ir pierakstīta anglosakšu vēsture. Šīs annāles tika radītas 9. gadsimta beigās, iespējams Veseksā, Alfrēda Lielā valdīšanas laikā. Daudzas manuskriptu kopijas tika izveidotas un izplatītas tālāk pa visu Angliju ar klosteru mūku palīdzību, kuri to pārrakstīja un neatkarīgi viens no otra arī atjaunoja. Ir noskaidrots, ka hronika tika atjaunota pat 1154. gadā.
Kārlis Veierštrāss

**Kārlis Teodors Vilhelms Veierštrāss** (, dzimis , miris ) bija vācu matemātiķis, saukts arī par "mūsdienu matemātiskās analīzes tēvu".

Dzimis Vestfālenē, ierēdņa ģimenē. Jau ģimnāzijā ieinteresējās par matemātiku, tomēr vecāku spiediena rezultātā iestājās Bonnas Universitātē, lai apgūtu jurista profesiju. Mācību laikā Veierštrāss vairāk apguva matemātiku privātstundās nekā jurisprudenci, tāpēc pēc četriem gadiem Bonnas Universitāti pameta.

Iestājās Minsteres Universitātē, kur studēja matemātiku. 1842. gadā ieguva skolotāja kvalifikāciju un tika nosūtīts par skolotāju uz Braunsbergu Austrumprūsijā, kur nostrādāja 14 gadus, kļūdams par atzītu autoritāti matemātikā. 1854. gadā publicēja rakstu par Ābela funkcijām, par ko Kēnigsbergas Universitāte piešķīra viņam goda doktora grādu bez nepieciešamības to aizstāvēt. Pēc vēl viena lieliska darba matemātikā Aleksandrs fon Humbolts palīdzēja Veierštrāsam kļūt par Berlīnes Tehniskās universitātes profesoru.

Pēc 1850. gada Veierštrāsa veselība pasliktinājās. No 1861. gada Veierštrāss lekcijas lasīja tikai sēdus, bet kāds no viņa skolniekiem tās pierakstīja uz tāfeles. Miris no pneimonijas 1897. gadā.

## Ārējās saites

* K.Veierštrāsa darbs *Abhandlungen* http://name.umdl.umich.edu/AAN8481.0001.001  http://name.umdl.umich.edu/AAN8481.0002.001  http://name.umdl.umich.edu/AAN8481.0003.001  
* K.Veierštrāsa darbs *Vorl. ueber die Theorie der Abelschen Transcendenten* http://name.umdl.umich.edu/AAN8481.0004.001  
* K.Veierštrāsa darbs *Vorl. ueber Variationsrechnung* http://name.umdl.umich.edu/AAN8481.0007.001 
* Par K.Veierštrāsu
Gimalajiešu lācis

**Gimalajiešu lācis** ir Latvijas PSR laikā ieviesies apzīmējums nemākulīgam tulkojumam, krievu valodas vārdus burtiski pārtulkojot latviešu valodā.

## Vēsture

Apzīmējums „gimalajiešu lācis” radies no kādas 1948. gadā Rīgā uz reklāmu stabiem izlīmētas Rīgas cirka afišas virsraksta „Liela dresētu gimalajiešu lāči”, kas daļā sabiedrības izraisīja sašutumu par afišā lietotās latviešu valodas kvalitāti.

Drīz vien valodnieki Latvijas Komunistiskās partijas avīzēs ieviesa valodas stūrīti, kurā rakstīja pamanītos rusismus, bet satīriskais žurnāls „Dadzis” ieviesa rubriku „Gimalajiešu lācīši”, kurā, balstoties uz novērojumiem veikalā, vajāja rusismus sabiedriskās vietās. Mūsdienās termina nozīme ir paplašinājusies, un ar to apzīmē nepareizus tulkojumus (gan gramatikas, gan stila ziņā) ne tikai krievu valodas, bet arī citām svešvalodām.

2003. un 2004. gadā ar nolūku pievērst sabiedrības uzmanību latviešu valodas lietojumam Valsts valodas centrs rīkoja akciju „Noķer gimalajiešu lāci”, bet 2005. gadā — „Noknipsē gimalajiešu lāci”, kurā aicināja cilvēkus iesūtīt pamanītos kļūdainos latviešu valodas paraugus.

## Piemēri

Diplomāts Aivars Baumanis par gimalajiešu lāčiem nosaucis vārdus „salīdzinoši” (no ; ar nozīmi 'samērā', 'diezgan'), „viennozīmīgi” (*однозначно*; ar nozīmi 'nepārprotami', 'skaidri'), „vienlaicīgi” (*одновременно*, 'vienlaikus'), caurspīdīgums/caurskatāmība/caurredzamība (*transparency*; ar nozīmi 'pārredzamība'), kā arī vārdu savienojumus „ar palīdzību” (*при помощи*), „kā likums” (*как правило*; ar nozīmi 'parasti, vienmēr, allaž'), „īstenot/realizēt dzīvē” (*претворить в жизнь*), „strādāt pie” (*работать над*), „spēlēt lielu lomu” (*играть большую роль*; ar nozīmi '[nedzīvai lietai] bija liela loma'), „uz doto momentu” (*на данный момент*), „kā minimums” (*как минимум*; ar nozīmi 'vismaz'), „pa lielam” (*по большому [счёту]*, ar nozīmi 'lielākoties, galvenokārt'), „runa iet” (*речь идет*), „rezultātā” (*в результате*) un „attiecībā uz” (*по отношению к*). Savukārt žurnāliste Una Griškeviča par gimalajiešu lāča piemēriem nodēvējusi vārdus „tolete” (tualete), „asvalts” (asfalts), „ābolu koki” (no  — 'ābeles') un „portrēts” (portrets).

## Atsauces
Koļcovs

**Koļcovs** (, no *кольцо* — 'gredzens'; sieviešu dzimtē **Koļcova** (*Кольцова*)) ir izplatīts krievu cilmes uzvārds. Cilvēki ar šo uzvārdu:
* Kirils Koļcovs (*Кирилл Кольцов*; 1983) — krievu hokejists;
* Konstantīns Koļcovs (*Константин Кольцов*; 1981) — baltkrievu hokejists;
* Pāvels Koļcovs (1982) — Latvijas futbolists.
Sinole

**Sinole** ir apdzīvota vieta Lejasciema pagastā, Gaujas abos krastos 6 km attālumā no Lejasciema. Gar Sinoli iet autoceļš P34. Līdz 1949. gadam tā bija Sinoles pagasta centrs. 

## Vēsture
Vēsturiski veidojusies kā Sinoles muižas centrs. Saglabājušās muižas klēts un ūdensdzirnavas.

## Iedzīvotāji
### Iedzīvotāju skaita izmaiņas
Esošajās robežās, pēc CSP datiem.

## Novadnieki
Sinolē ir dzimis aktieris Kārlis Sebris.

## Atsauces
FIFA 100

thumb|right|Pelē 
**FIFA 100** ir pasaulslavenā Brazīlijas futbolista Pelē izveidots saraksts ar "labākajiem futbolistiem, kādi jebkad bijuši". Tas tika publicēts  Fédération Internationale de Football Association (FIFA) simtgades ceremonijā Londonā.

Skaitlis 100 attiecas uz 100. FIFA jubileju, nevis spēlētāju skaitu sarakstā, kas ir 125. Pelē bija uzdevums izvēlēties 50 aktīvus un 50 bijušos spēlētājus, kopā 100, bet viņam sagādāja grūtības ierobežot bijušo spēlētāju skaitu tikai uz 50. Sarakstā ir 123 vīrieši un 2 sievietes, abas no ASV. Saraksta izveides brīdī 50 no spēlētājiem bija aktīvi, bet 75 beiguši savu karjeru.

## Kritika
Vairāki futbola eksperti ir izteikuši šaubas par saraksta izveides metodoloģiju. Deivids Mellors, bijušais politiķis, tagad futbola eksperts savā *[[Evening Standard]]* slejā rakstīja, ka viņam šķiet, ka saraksts ir politiski motivēts, nevis veidots pēc snieguma futbola laukumā. Viņš apgalvoja, ka izvēle vairāk atgādinot Zepa Blatera, nevis Pelē veikumu. Kā pierādījumu tam Mellors norādīja uz izvēlēto spēlētāju plašo ģeogrāfisko izplatību: patiesajai izvēlei būtu vajadzējis būt krietni vairāk tendētai uz Dienvidameriku un Eiropu (sarakstā ir 7 spēlētāji no Āzijas un Āfrikas). Šādus pieņēmumus izteica arī BBC žurnālists Tims Vikerijs.

Viens no Pelē vecajiem komandas biedriem, bijušais Brazīlijas pussargs Žersons, uz savu neiekļaušanu sarakstā reaģēja, saplēšot sarakstu Brazīlijas televīzijas raidījuma laikā. Marko van Bastens un Ūve Zēlers atteicās piedalīties šajā projektā principa pēc.

## Saraksts
Šis ir saraksts ar Pelē nosauktajiem "FIFA 100 labākajiem futbolistiem, kādi jebkad bijuši".
* Paziņošanas brīdī aktīvie spēlētāji ir atzīmēti ar (*)

## Atsauces

## Ārējās saites
* FIFA 100
Sēdošais Bizons

**Sēdošais Bizons** (lakotu: Tȟatȟáŋka Íyotake, arī *Slon-he* - "Lēnais"; dzimis ap 1831. gadu, miris ) bija hunkpapa lakotu cilts virsaitis. Dzimis netālu no Grandriveras, Dakotas dienvidos un nogalināts ''Standing Rock Indian'' rezervātā aresta laikā.

Viņš Amerikas pamatiedzīvotāju vēsturē ir visplašāk pazīstams ar uzvaru Mazās Bighornas kaujā pret pulkvedi Džordžu Ārmstrongu Kasteru un ASV 7. Jātnieku vienību , kad piepildījās Sēdošā Bizona pareģojums par uzvaru. Vairākus mēnešus pēc kaujas Sēdošais Bizons aizbēga uz Vūdmauntainu, Saskačevanu. Kanādā viņš palika līdz 1881. gadam, kad pārtikas trūkums piespieda padoties amerikāņu spēkiem. Taču neliela daļa hunkapapa lakotu ar virsaiti Vambli Gči priekšgalā palika Vūdmauntainā. Pēc atgriešanās ASV, Sēdošais Bizons īsu brīdi piedalījās Bufalo Billa Mežonīgo Rietumu šovā.

## Ārējās saites

* The West raksts par Sēdošo Bizonu
Kols (nozīmju atdalīšana)

**Kols** var būt:
* kols, interpunkcijas zīme;
* Vācu cilmes uzvārds (; sieviešu dzimtē **Kola**). Cilvēki ar šo uzvārdu:
:* Helmūts Kols (*Helmut Kohl*; 1930—2017) — Vācijas politiķis;
:* Jānis Kols (1959) — latviešu uzņēmējs un sporta funkcionārs;
:* Rihards Kols (1984) — latviešu politiķis.
Rinats Dasajevs

**Rinats Dasajevs** (, dzimis  Astrahaņā, PSRS) ir tatāru izcelsmes bijušais Krievijas futbola vārtsargs, kurš PSRS sastāvā ir spēlējis trīs pasaules kausa turnīros. Viņš tiek uzskatīts par otro labāko Krievijas futbola vārtsargu aiz Ļeva Jašina, un vienu no labākajiem pasaulē 1980. gados. 1988. gadā viņš saņēma IFFHS balvu kā labākais vārtsargs pasaulē. 2004. gadā Pelē viņu iekļāva savā FIFA 100 sarakstā kā vienu no 125 labākajiem futbolistiem futbola vēsturē.

Dasajevs bija Krievijas pieteikuma 2018. gada FIFA Pasaules kausam organizatoru komitejas sastāvā. Krievija arī ieguva tiesības rīkot šo turnīru.

## Atsauces

## Ārējās saites
Semjuels Bekets

**Semjuels Barklejs Bekets** (, dzimis , miris ) bija īru rakstnieks, dramaturgs un dzejnieks. Beketa darbi paver plašu perspektīvu cilvēku kultūrā, un gan formāli, gan filozofiski pārtop arvien lielākā minimālismā. Kā Džeimsa Džoisa students, asistents un draugs Bekets tiek uzskatīts par vienu no pēdējiem modernistiem; iedvesmojoties no daudzajiem rakstniekiem, viņš tiek uzskatīts arī par vienu no pirmajiem postmodernistiem. Viņš tiek uzskatīts arī par vienu no nozīmīgākajiem absurda drāmas pārstāvjiem. Ievērojamākais darbs ir “Gaidot Godo”. 1969. gadā Semjuels Bekets ieguva Nobela prēmiju literatūrā “par viņa rakstītajiem darbiem, kas — jaunās romānu un drāmu formās — modernā cilvēka noniecināšanā iegūst savu pacēlumu”.

## Nozīmīgākās lugas

* "Gaidot Godo" (*En attendant Godot*, 1949)
* "Beigu spēle" (*Fin de partie*, 1957)
* "Krapa pēdējā lente" (*Krapp's Last Tape*, 1958)
* "Laimīgās dienas" (*Happy Days*, 1961)
* "Spēle" (*Spiel*, 1963)

## Atsauces

## Ārējās saites

* 
*
Sergejs Zangarejevs

**Sergejs Zangarejevs** (; dzimis ) ir Krievijas futbolists, kurš no 2006. līdz 2008. gadam spēlēja pussarga pozīcijā FK Ventspils klubā.

## Spēlētāja karjera

* — spēlētās spēles un vārti

## Sasniegumi
* Latvijas čempions — 2006., 2007., 2008.
* Latvijas kauss — 2007.
Viktors Lukaševičs

**Viktors Lukaševičs** (dzimis ) ir bijušais Latvijas futbolists, kurš spēlēja aizsarga pozīcijā. Lukašēvičs laika periodā no 1998. līdz 2002. gadam aizvadīja 23 spēles Latvijas izlasē.

## Ārējās saites
Joahims Mirats

**Joahims Mirats**, pareizāk **Žoasēns Mirā** (*Joachim Murat*, dzimis , miris ), bija franču maršals un viens no tuvākajiem Napoleona līdzgaitniekiem. Napoleona svainis, kopš 1800. gada bija precējies ar viņa jaunāko māsu Karolīnu.

## Dzīvesgājums
Dzimis Gaskoņā krodzinieka ģimenē. No divdesmit gadu vecuma dienēja armijā. Franču revolūcijas laikā 1794. gadā Parīzē iepazinās ar Napoleonu. 1795. gada oktobrī Napoleona vadībā veica rojālistu dumpja apspiešanu Parīzē, pret pūli izmantojot artilēriju. Vēlāk piedalījās gandrīz visās svarīgākajās Napoleona karu epizodēs. 1808. gada 1. augustā Napoleons iecēla Miratu par Neapoles karali. Piedalījās 1812. gadā karagājienā uz Krieviju. Pēc Tautu kaujas 1813. gada oktobrī atgriezās Neapoles karalistē un noslēdza slepenu vienošanos ar Austriju, faktiski pārejot pretinieka nometnē. Pēc Napoleona atkāpšanās no varas paturēja Neapoles troni.

Kad Napoleons 1815. gada martā no Elbas salas triumfāli atgriezās Francijā, Mirats kļuva par Napoleona sabiedroto un 18. martā pieteica karu Austrijai. 30. martā izdeva Rimini deklarāciju, kurā vērsās pie itāļu nacionālajām jūtām, tomēr 1815. gada 2. maijā Tolentīno kaujā piedzīvoja smagu sakāvi un par Neapoles karali kļuva Burbonu Ferdinands I. Pēc Napoleona krišanas pārcēlās uz Korsiku, kur mēģināja noorganizēt atgriešanos pie varas Neapolē. Kampaņas laikā Kalabrijā tika arestēts un nošauts.

## Atsauces

## Ārējās saites
*  "Murat," in Naples Encyclopedia.
* Friends of the Musée Murat
Igors Cigirlašs

**Igors Cigirlašs** (; dzimis ) ir Moldovas futbolists. No 2007. līdz 2009. gadam spēlēja pussarga pozīcijā FK Ventspils klubā.

[thumb|250px|Cigirlašs atzīmē vārtu guvumu pret [FHK Liepājas Metalurgs]]

## Sasniegumi
* Latvijas čempions - 2007., 2008.

## Ārējās saites

* Profils national-football-teams.com vietnē
Riāzs Ahmeds Gohars Šāhī

**Riāzs Ahmeds Gohars Šāhī** (, dzimis , miris , pazīstams arī kā **Sajedna Riāzs Ahmeds Gohars Šāhī** () un **Hazrats Sajedna Riāzs Ahmeds Gohars Šāhī Mudazullahuls Āli** () ir garīgais līderis, garīgo kustību *RAGS International* (tagad pazīstama kā Starptautiskais Mesijas fonds) dibinātājs, kas sludina, ka Šāhī ir gaidītais mesija Imāms Mehdi un Kalki avatāra. Gohars Šāhī piedzima Britu Indijā, Dokgoharšahas (*Dhok Gohar Shah*) ciematā Rāvalpindi apkaimē.

## Piezīmes un atsauces
Kalvins un Hobss

thumb|235px|Viens no pirmajiem komiksa vāka attēliem.

**Kalvins un Hobss** (*Calvin and Hobbes*) ir komikss, kuru sarakstījis un izdomājis amerikāņu mākslinieks Bills Votersons (*Bill Watterson*). Komiksā ir atspoguļoti izdomāta sešgadīga zēna Kalvina un viņa plīša tīģera Hobsa piedzīvojumi un palaidnības. Komiksa pirmo izdevumu izdeva  un beidza to izdot . Popularitātes kulminācijas brīdī šo komiksu publicēja ap 2400 avīzēm visā pasaulē.
Kandids

thumb|175px|1759. gadā izdotā izdevuma sākumlapa

**"Kandids jeb Optimisms"** () ir franču satīra, kuru sarakstījis apgaismības laikmeta filozofs Voltērs. Šajā darbā tiek stāstīts par jaunu vīrieti, Kandidu, kurš dzīvo mierīgu dzīvi paradīzē, un Pangloss, viņa darbaudzinātājs, iepazīstina viņu ar optimismu. Darbā ir aprakstīta eksistences pēkšņā pārtraukšana, sekojot Kandida lēnajām, sāpīgajām vilšanām, kad viņš redz un izjūt cietsirdību, kas valda pasaulē.

## Ārējās saites
Lembergs

**Lembergs** (; sieviešu dzimtē Lemberga) ir vācu cilmes uzvārds. Cilvēki ar šo uzvārdu:

* Aivars Lembergs (1953) — latviešu politiķis;
* Aleksandrs Lembergs (1921—1985) — latviešu baletdejotājs.
Ķeltu grāmata

thumb|175px|Viena no grāmatas lappusēm.

**Ķeltu grāmata** (), tiek saukta arī par **Kellu grāmatu** vai **Kolumba grāmatu**, ir bagāti ilustrēta, ar roku unciāļu rakstā rakstīta grāmata, manuskripts, ko izveidoja īru (ķeltu) mūki ap 800. gadu. Tā ir viena no viskrāšņāk izrotātajām miniatūrām un viduslaiku rokrakstu ornamentiem, kas ir saglabājies līdz pat mūsdienām. Pateicoties lieliskai grāmatas izveides tehnikai un musturu skaistumam, daudzi pētnieki uzskata to par īpaši nozīmīgu darbu viduslaiku Īrijas mākslā. Grāmatā ietilpst četri evaņģēliji, kuri uzrakstīti latīņu valodā, savukārt tie ir izdaiļoti ar milzīgu daudzumu dažādiem musturiem un miniatūrām. Mūsdienās grāmata glabājas Trinitijas koledžā, Dublinā.

## Ārējās saites
Kozlovs

**Kozlovs** (, no *козёл* — 'āzis'; sieviešu dzimtē Kozlova *(Козло́ва)*) ir septītais biežākais uzvārds Krievijā (aiz Smirnovs, Ivanovs, Kuzņecovs, Sokolovs, Popovs, Ļebedevs). Cilvēki ar šādu uzvārdu:

* Igors Kozlovs (1987) — Latvijas futbolists;
* Jevgeņijs Kozlovs (*Евгений Козлов*; 1995) — Krievijas futbolists;
* Viktors Kozlovs (*Виктор Козлов*, 1975) — Krievijas hokejists;
* Vjačeslavs Kozlovs (*Вячеслав Козлов*; 1972) — Krievijas hokejists;
* Vladislavs Kozlovs (1987) — Latvijas futbolists.
Reičela Kārsone

**Reičela Luīze Kārsone** (*Rachel Louise Carson*, dzimusi , mirusi ) bija amerikāņu jūras bioloģe, dabas aizsardzības aktīviste, kā arī publiciste, kura ar saviem darbiem veicināja globālās vides kustības attīstību.

Kārsone savu karjeru sāka kā bioloģe, bet 1950. gados viņa jau visu savu laiku veltīja rakstīšanai. 1951. gadā viņa izdeva grāmatu "Jūra ap mums" (*The Sea Around Us*), kura kļuva par bestselleru un tās dēļ Kārsone kļuva atpazīstama rakstniece visā pasaulē. Šajā grāmatā veiksmīgi ir apvienota zinātniskā precizitāte ar sirsnīgu dzīvās dabas aprakstu. Kārsones 1962. gada grāmata *[[Silent Spring]]* bija viens no faktoriem, kas iniciēja DDT izmantošanas aizliegumu un ASV Vides aizsardzības aģentūras (*United States Environmental Protection Agency*) nodibināšanu 1970. gadā.

## Ārējās saites
Kārsons

**Kārsons** var būt:

* Reičela Kārsone (*Rachel Carson*, 1907—1964) — amerikāņu bioloģe un rakstniece;
* Kits Kārsons (*Kit Carson*, 1809—1868) — amerikāņu trapers;
* Skots Kārsons (*Scott Carson*, dzimis 1985) — angļu futbolists.
Improvizācijas teātris

**Improvizācijas teātris** ir teātra forma, kurā dialogi un tēli tiek izdomāti turpat uz skatuves, balstoties uz tā brīža apkārtējiem impulsiem, ko var radīt skatītājs (skatītāju ieteikumi) vai improvizatori ("jā un" pamatprincips) darbības procesā. Tas iedalās trīs daļās - īsā forma, garā forma un skeči. Improvizāciju kā rīku izmanto aktiermeistarībā vai kā procesu, kurā tiek veidots jauns skatuves materiāls, taču improvizācijas teātrī process tiek atklāts uz skatuves skatītāju priekšā. Improvizācijas teātris var būt gan drāma, gan komēdija, taču pārsvarā tas atklājas kā komēdija, balstoties uz to, ka vairumā gadījumu izrādes sastāv no daudzām īsām, savstarpēji nesaistītām ainām, un tādējādi veidot dramatiskus notikumus ir grūti.

## Vēsture
Jau Aristotelis norādīja uz to, ka komēdija un traģēdija ir veidojusies no improvizācijas. Tiek bieži pieminēta arī Delartiskā komēdija, taču improvizācijas teātrim to nevajadzētu piedēvēt, jo Delartiskā komēdija bija improvizēta forma jau sagatavotam materiālam. Improvizācijas teātris kā patstāvīga teātra forma radās 1950. gados, kad režisore Viola Spolina izveidoja jaunu teātra mācības kustību.  Viņu pielīdzina citiem teātra stila radītājiem kā K. Staņislavski un A. Arto. Viss aizsākās ar to, ka režisore vēroja bērnus spēlējamies. Sapratusi, ka tā ir vesela izrāde, viņa sāka veidot dažādas spēles un vingrinājumus, kuri bija balstīti uz improvizāciju. Kopā ar savu dēlu Polu Sillu, V. Spolina Čikāgā izveidoja jaunu aktieru trupu "Compass Players" un semināra veidā popularizēja jauno kustību. Vēlāk tika izveidota improvizācijas teātra skola "The Second City", kas pastāv joprojām. 1965. gadā britu izcelsmes kanādietis Kīts Džonstons, kurš pēc profesijas bija aktiermākslas pedagogs un dramaturgs, izveidoja jaunu formātu "Teātra Sports", kā arī savu metodiku improvizācijas teātrī. Ideja radās sporta spēļu apmeklējuma laikā, kad tika ievērots, ka sporta līdzjutēji ir ļoti aktīva publika, salīdzinot ar teātra apmeklētājiem. Radās teātra forma, kurā skatītājos attīstījās sacensības gars un mazināta pasivitāte. Šis formāts ir aizsargāts ar licenci, kuru izdod Kalgari Teātra Sporta Institūts (International Theatresports™ Institute), Teātra Sporta turnīrus aizliegts organizēt bez minētās licences. Teātra Sporta Institūts izveidojās 1998. gadā un darbojas vēl joprojām. Līdz šim vienīgie Latvijā ar augstākminēto licenci ir Improvizatoru apvienība ĀrprāTS, kas darbojas jau kopš 2016. gada. 

## Improvizācijas teātri vai grupas
*Latvijas improvizācijas teātru almanahs 
*Latvijas improvizācijas teātru kontaktinformācija 
*Improvizatoru apvienība ĀrprāTS 
*Tea Tree Improvizācijas teātris 
*Spiediens (improvizācijas šovs)

## Atsauces
Barons Džordžs Armitsteds

[thumb|right|280px|Džordža Armitsteda portrets (autors [Džons Maklūrs Hamiltons)]]
Barons **Džordžs Armitsteds** (;  — ) bija uzņēmējs un britu parlamenta deputāts no Dandī (1868—1873 un 1890—1895).

## Biogrāfija
Dzimis 1824. gada 28. februārī Rīgā kā skotu linu tirgotāja Džordža Armitsteda vecākā otrais dēls (brālis Džeimss Armitsteds).

1843. gadā ieradās Dandī un nodibināja "George Armitstead & Co" kuģu un linu kompāniju. 1848. gadā apprecējās ar Džeinu Elizabeti Baksteri (*Baxter*), vēlāk šķīrās. Aktīvi iesaistījās lokālajā politikā, kļuva par *Royal Geographical Society* biedru (F.R.G.S.). 1868.—1873. un 1890.—1895. gados Britu parlamenta deputāts no liberālās partijas. Britu premjerministra no liberālās partijas Viljama Evarta Gledstona draugs. 1906. gadā iecelts dižciltīgo kārtā kā *Baron Armitstead of Castlehill, in the city of Dundee*.

Viņa brāļadēls Georgs Armitsteds (*George Armitstead*) (1847—1912) bija Rīgas pilsētas galva (1901.—1912.)
Saša Cilinšeks

**Saša Cilinšeks** ( vai *Саша Цилиншек*; dzimis ) ir bijušais Serbijas futbola aizsargs, kurš no 2007. līdz 2009. gadam spēlēja FK Ventspils. Iepriekš Cilinšeks ir spēlējis Serbijas, Polijas un Ukrainas klubos.

2009. gadā viņš pameta FK Ventspils, bet 2010. gada aprīlī tika publiskota informācija par viņa iespējamo saistību ar likmēm totalizatoros un negodīgu spēli.

## Sasniegumi
* Latvijas čempions 2007., 2008.

## Atsauces

## Ārējās saites
Stanimirs Gospodinovs

**Stanimirs Gospodinovs** (; dzimis ) ir Bulgārijas bijušais futbolists, aizsargs. No 2007. līdz 2008. gadam spēlēja Latvijas Virslīgā, FK Daugava sastāvā. 

## Ārējās saites
Stīvens Kreins

**Stīvens Kreins** (*Stephen Crane*, dzimis , miris ) bija amerikāņu romānu un nostāstu rakstnieks, kā arī dzejnieks un žurnālists. Savā īsajā dzīvē (nodzīvojis tikai 28 gadus) viņš paspēja uzrakstīt vairākus nozīmīgus darbus reālisma tradīcijās, kā arī amerikāņu naturālisma un impresionisma pārstāvis.

## Ārējās saites

* Stīvena Kreina darbi Gūtenberga projekta portālā
Parastā priede

**Parastā priede** (*Pinus sylvestris* L.) ir vienmāju priežu dzimtas skujkoks. Visplašāk Latvijā izplatītā kokaugu suga. Parastās priedes mūža ilgums ir 200-500 gadu. Tā var sasniegt līdz 40 m augstumu. Priedes spēj pielāgoties dažādām vides temperatūrām un augsnes mitrumam un auglībai, tā sastopama gan sausās kāpās, gan auglīgās augsnēs, gan purvos — tai ir plaša ģeogrāfiska izplatība.

Parastā priede bija izvēlēta par 2017. gada koku Latvijā. Tā ir ļoti plaši izplatīta un aizņem 38% Latvijas mežu kopplatības.

## Apraksts
Atkarībā no dzīves vietas, priedei var būt atšķirīgs izskats: sausos mežos augušām priedēm raksturīgs garš, tievs stumbrs, savukārt purvos augušās ir īsas un līkas. Klajumā augušām priedēm vainags ir sazarotāks, tās ir īsākas nekā mežā augušās. Tām ir gara mietsakne, kas ļauj noturēties arī smiltīs, turklāt tiek klāt dziļajiem pazemes ūdeņiem. Parastā priede sāk ziedēt 10-25 gadu vecumā.

Priedes saknes veido simbiozi ar mikorizas sēnēm. Šīs savstarpēji labvēlīgās attiecības palīdz kokam uzņemt barības vielas un veicina tā augšanu.

## Priežu medicīniskie preparāti
thumb|Priežu čiekuri
Priežu pumpuru preparātiem piemīt dezinficējošas un diurētiskas īpašības, bez tam tie sekmē organisma atkrēpošanu. Tēju un uzlējumu lieto augšējo elpošanas ceļu iekaisumu slimību ārstēšanai. Ārīgi lieto inhalācijām, peldēm, kā arī nervu, sirds un asinsvadu slimību ārstēšanai. Priežu skujas izmanto vitamīnu dzērienu pagatavošanai un zāļu iegūšanai. Skuju ēterisko eļļu lieto ārīgi ierīvējumos pret podagru un reimatismu. Tā ietilpst arī preparāta pinabīna sastāvā. Tēju gatavo, ņemot 1 ēdamkaroti drogas uz 1 glāzi verdoša ūdens. No parastās priedes iegūst terpentīnu, balzamu, kolofoniju, darvu, ogli un citus produktus, kurus izmanto kā medicīnā, tā arī citās tautas saimniecības nozarēs. Terpentīns ietilpst dažādu preparātu, piemēram, olimetīna, enatīna un citu preparātu sastāvā. No terpentīna gatavo terpīnhidrātu, kamparu un dažādas smaržas, kuras izmanto parfimērijā. Kolofoniju un priežu balzamu lieto plāksteros. Darvu izmanto medicīnā kā dezinficējošu līdzekli pret dažādām ādas slimībām. Terpentīnu inhalāciju veidā lieto augšējo elpošanas ceļu iekaisumu un kā dezinficējošu un atkrēpošanas līdzekli bronhītu ārstēšanai. To izmanto dažādās ziedēs kā kairinošu un sāpes atvelkošu līdzekli. Aktivēto ogli lieto kā absorbentu pret rūgšanas un pūšanas procesiem zarnās, gāzu uzkrāšanos, saindēšanos ar alkaloīdiem un citām vielām, lai gan praktiski šim nolūkam izlieto galvenokārt bērzu, liepu vai citu lapu koku ogli. Priežu pumpuri ietilpst dažu jaukto tēju sastāvā.

## Atsauces

## Ārējās saites
Pantmērs

**Pantmērs** ir noteikts uzsvērto (/) un neuzsvērto (V) zilbju skaits un to regulārās mijas kārtība dzejas rindās. Mazākā pantmēra vienība ir pēda jeb takts — zilbju kopa, kas regulāri atkārtojas.

Biežāk lietotie pantmēri:
* Jambs - V/
* Trohajs - /V
* Daktils - /VV
* Amfibrahijs - V/V
* Anapests - VV/

## Atsauces
Emilija Dikinsone

**Emilija Elizabete Dikinsone** (*Emily Elizabeth Dickinson*, dzimusi , mirusi ) bija amerikāņu dzejniece.

## Biogrāfija
E. Dikinsone dzīvoja noslēgtu dzīvi. Viņas dzīves laikā tika nopublicēti mazāk par desmit viņas dzejoļiem, lai gan Dikinsone tos bija sarakstījusi ap 1800 dzejoļiem. Un pat šie publicētie dzejoļi tika pakļauti redakcijai, lai tie atbilstu tā laika dzejoļu normām. Dikinsones dzejoļiem amerikāņu 19. gadsimta dzejā nav līdzīgu — tiem bija īsas rindas, nebija nosaukumu, metra un atskaņu sistēma bieži bija neregulāra.

Pēc Dikinsones nāves viņas radinieki sāka dzejoļus publicēt. Pirmais viņas dzejas krājums iznāca 1890. gadā un kļuva populārs, tam sekoja vēl vairāki. Šobrīd Dikinsone tiek uzskatīta par vienu no galvenajiem amerikāņu 19. gadsimta dzejniekiem līdzās Voltam Vitmenam, viņas darbi tiek plaši pētīti un arī tulkoti citās valodās.

## Emilijas Dikinsones recepcija Latvijā
* 1921. gada 24. novembrī pirmais E. Dikinsones atdzejojums latviešu valodā (atdzejotājs Jānis Andrejs Burtnieks) laikrakstā "Amerikas Atbalss" (ASV).

* 1981. gada žurnāla "Karogs" 1. numurā parādījās Tamāras Zālītes raksts par E. Dikinsones dzeju saistībā ar viņas 150. dzimšanas dienu, kā arī četri Valda Bisenieka atdzejojumi.

* 2003. gadā Dailes teātrī iestudēta V. Lūsa monoizrāde "Skaistā no Amherstas", kurā E. Dikinsoni atveidoja Olga Dreģe, izrādes režisors bija Juris Strenga.

* 2007. gadā Jaunā Rīgas teātra izrādē "Klusuma skaņas" (režisors Alvis Hermanis) epizodē parādās E. Dikinsones tēls Regīnas Razumas atveidojumā.

* 2017. gadā iznākusi E. Dikinsones dzejas izlase "Āboliņš un bite" Kārļa Vērdiņa atdzejojumā.

## Ārējās saites
* Emīlijas Dikinsones dzejoļi
Dikinsone

**Dikonsone** var būt:

* Emilija Dikinsone (*Emily Dickinson*; 1830—1886) — amerikāņu dzejniece;
* Endžija Dikinsone (*Angie Dickinson*; dzimusi 1931. gadā) — amerikāņu aktrise.

## Skatīt arī
* *[[Dickinson]]*
* Dikinsons
Dickinson

***Dickinson*** ir angļu izcelsmes uzvārds, retāk personvārds. *Dickinson* var būt:

* Dikinsone — uzvārds sieviešu dzimtē;
* Dikinsons — uzvārds vīriešu dzimtē.